Η αίτηση υποβάλλεται μέσω εφαρμογής MyAADE.
Να διαθέτει ο χρήστης προσωπικούς κωδικούς Taxisnet.
Επιδοτούνται τα φυσικά πρόσωπα για την κατανάλωση ειδών καύσιμων θέρμανσης για τα ακίνητα τα οποία χρησιμοποιούνται ως κύρια κατοικία,είτε αυτά μισθώνονται είτε είναι δωρεάν παραχωρούμενα ή ιδιοκατοικούνται.
Χορηγείται σε φυσικά πρόσωπα άγαμα ή έγγαμα ή σε κατάσταση χηρείας ή σε πρόσωπα που έχουν συνάψει σύμφωνο συμβίωσης ή εν διαστάσει ή διαζευγμένα. Για τους έγγαμους ή τα πρόσωπα που έχουν συνάψει σύμφωνο συμβίωσης δικαιούχος είναι ο υπόχρεος σε υποβολή δήλωσης φορολογίας εισοδήματος ή ένας εκ των δυο σε περίπτωση υποβολής χωριστής δήλωσης.
Η επιδότηση χορηγείται για την κατανάλωση πετρελαίου εσωτερικής καύσης θέρμανσης ή φωτιστικού πετρελαίου (μπλε κηροζίνη) ή φυσικού αερίου ή υγραερίου ή καυσόξυλων ή βιομάζας (πέλετ) ή θερμικής ενέργειας μέσω τηλεθέρμανσης ή ηλεκτρικής ενέργειας.
Για τη χορήγηση επιδόματος θέρμανσης στους καταναλωτές καυσόξυλων το ακίνητο πρέπει να βρίσκεται σε οικισμό με πληθυσμό ίσο ή κατώτερο των δέκα χιλιάδων (10.000) και ο κλιματικός συντελεστής των οικισμών Ελληνικής Επικράτειας (ΣΚ), όπως αποτυπώνεται στο Παράρτημα της απόφασης, να είναι ίσος ή μεγαλύτερος του 0,8. Για τη χορήγηση επιδόματος θέρμανσης στους καταναλωτές βιομάζας (πέλετ) το ακίνητο πρέπει να βρίσκεται σε οικισμό με πληθυσμό ίσο ή κατώτερο των είκοσι πέντε (25.000) κατοίκων και ο κλιματικός συντελεστής των οικισμών Ελληνικής Επικράτειας (ΣΚ), όπως αποτυπώνεται στο Παράρτημα της απόφασης, να είναι ίσος ή μεγαλύτερος του 0,8 Από τη χορήγηση επιδόματος θέρμανσης για κατανάλωση καυσόξυλων και βιομάζας (πέλετ) εξαιρούνται όλοι οι οικισμοί που περιλαμβάνονται στις μητροπολιτικές περιοχές Αθηνών - Πειραιώς και Θεσσαλονίκης καθώς και οι οικισμοί που περιλαμβάνονται στον Δήμο Ιωαννίνων. Για τη χορήγηση επιδόματος θέρμανσης στους καταναλωτές θερμικής ενέργειας μέσω τηλεθέρμανσης το ακίνητο πρέπει να βρίσκεται σε έναν από τους Δήμους Σερρών, Εορδαίας, Κοζάνης, Αμυνταίου ή Μεγαλόπολης.
Το επίδομα χορηγείται: 1. Όταν το ετήσιο συνολικό οικογενειακό εισόδημα, ανεξάρτητα από την πηγή προέλευσής του, πραγματικό και τεκμαρτό ανέρχεται: - έως δεκαέξι χιλιάδες (16.000) ευρώ για άγαμο υπόχρεο ή υπόχρεο σε κατάσταση χηρείας ή εν διαστάσει -έως είκοσι τέσσερις χιλιάδες (24.000) ευρώ για έγγαμο υπόχρεο ή τους έγγαμους ή τα μέρη του συμφώνου συμβίωσης που υποβάλλουν ξεχωριστή φορολογική δήλωση (δικαστική συμπαράσταση ή πτώχευση), ή τους έγγαμους που υποβάλλουν φορολογική δήλωση ή τα φυσικά πρόσωπα που έχουν συνάψει σύμφωνο συμβίωσης και έχουν υποβάλει κοινή φορολογική δήλωση χωρίς τέκνα, το οποίο προσαυξάνεται κατά πέντε χιλιάδες (5.000) ευρώ για κάθε τέκνο -για τη μονογονεϊκή οικογένεια ανέρχεται έως είκοσι εννιά χιλιάδες (29.000) ευρώ, το οποίο προσαυξάνεται κατά πέντε χιλιάδες (5.000) ευρώ για κάθε τέκνο μετά το πρώτο Στο ετήσιο συνολικό οικογενειακό εισόδημα δεν περιλαμβάνεται το εισόδημα εκείνο, το οποίο αθροιστικά απαλλάσσεται από τον φόρο εισοδήματος του ν. 4172/2013. 2. Σε ασκούντες επιχειρηματική δραστηριότητα, όταν τα συνολικά ακαθάριστα έσοδα από επιχειρηματική δραστηριότητα υπόχρεου, συζύγου ή μέρους συμφώνου συμβίωσης και εξαρτωμένων, κατά τον ν. 4172/2013 τέκνων, δεν υπερβαίνουν το ποσό των ογδόντα χιλιάδων (80.000) ευρώ. Για τον προσδιορισμό της οικογενειακής κατάστασης, του αριθμού των τέκνων, καθώς και των εισοδηματικών κριτηρίων, χρησιμοποιούνται τα δεδομένα της Δήλωσης Φορολογίας Εισοδήματος Φυσικών Προσώπων, του προηγούμενου φορολογικού έτους. Αν οι σύζυγοι ή τα μέρη συμφώνου συμβίωσης υποβάλλουν χωριστή δήλωση λαμβάνεται ο μεγαλύτερος εκ του αριθμού των τέκνων που έχει δηλωθεί σε μια εκ των δύο (2) δηλώσεων.
Ακίνητη περιουσία: Η συνολική αξία της ακίνητης περιουσίας, όπως αυτή προκύπτει από την πράξη διοικητικού προσδιορισμού ΕΝ.Φ.Ι.Α. του τρέχοντος έτους, υπόχρεου, συζύγου ή μέρους συμφώνου συμβίωσης και εξαρτώμενων, κατά τον ν. 4172/2013, τέκνων, που αναγράφονται στη Δήλωση Φορολογίας Εισοδήματος Φυσικών Προσώπων, του προηγούμενου φορολογικού έτους, να μην υπερβαίνει: - το ποσό των διακοσίων χιλιάδων (200.000) ευρώ για τους άγαμους, τους υπόχρεους σε κατάσταση χηρείας ή εν διαστάσει - το ποσό των διακοσίων εξήντα χιλιάδων (260.000) ευρώ για τους έγγαμους ή μέρη συμφώνου συμβίωσης και τις μονογονεϊκές οικογένειες. Το ποσό της ακίνητης περιουσίας προσαυξάνεται κατά σαράντα χιλιάδες (40.000) ευρώ για κάθε εξαρτώμενο τέκνο.
Το επίδομα χορηγείται: - Στα φυσικά πρόσωπα, τα οποία δεν δηλώνονται στη Δήλωση Φορολογίας Εισοδήματος Φυσικών Προσώπων ως εξαρτώμενα μέλη. - Στα φυσικά πρόσωπα, τα οποία δεν δηλώνουν στη Δήλωση Φορολογίας Εισοδήματος Φυσικών Προσώπων ότι φιλοξενούνται. - Στα φυσικά πρόσωπα που δεν εμπίπτουν στο φόρο πολυτελούς διαβίωσης καθώς και τα φυσικά πρόσωπα που δεν διαθέτουν περισσότερα των δύο (2) Ε.Ι.Χ. αυτοκίνητα ή με ποσοστά συνιδιοκτησίας, επί Ε.Ι.Χ. αυτοκινήτων, τα οποία (ποσοστά) αθροιζόμενα δεν αντιστοιχούν σε περισσότερα των δύο (2) αυτοκίνητα, συμπεριλαμβανομένων των ευρισκόμενων σε εθελούσια ακινησία. Δεν συνυπολογίζονται Ε.Ι.Χ. αυτοκίνητα ευρισκόμενα σε αναγκαστική ακινησία, η οποία αναφέρεται σε περιπτώσεις καταστροφής ή κλοπής. -Στα φυσικά πρόσωπα για τη μη επαγγελματική τους στέγη. -Τα πρόσωπα που υποβάλουν αίτηση δεν πρέπει να είναι: ιδρύματα, οργανισμοί, κάθε είδους νομικά πρόσωπα κερδοσκοπικού ή μη χαρακτήρα ή νομικές οντότητες. - Τα φυσικά πρόσωπα δεν πρέπει να είναι φορολογικοί κάτοικοι αλλοδαπής, οι οποίοι υποχρεούνται να υποβάλουν δήλωση φορολογίας εισοδήματος στην Ελλάδα, καθώς και ο/η σύζυγος αυτών ή το μέρος συμφώνου συμβίωσης με αυτούς. Για τον προσδιορισμό των παραπάνω χρησιμοποιούνται τα δεδομένα της δήλωσης Φορολογίας Εισοδήματος Φυσικών Προσώπων του προηγούμενου φορολογικού έτους.
Το παραστατικό αγοράς πετρελαίου θέρμανσης πρέπει να εκδοθεί στον Α.Φ.Μ. του αιτούντος, δηλαδή στον Α.Φ.Μ. που αντιστοιχεί στους κωδικούς ΤΑΧΙSnet με τους οποίους θα υποβληθεί η ηλεκτρονική αίτηση. Στην περίπτωση πολυκατοικίας το παραστατικό αγοράς πετρελαίου θέρμανσης πρέπει να εκδοθεί είτε στον Α.Φ.Μ. της πολυκατοικίας, εάν αυτός υφίσταται, είτε στον Α.Φ.Μ. που αντιστοιχεί στους κωδικούς ΤΑΧΙSnet με τους οποίους δημιουργήθηκε το προφίλ της πολυκατοικίας.
Σε περίπτωση που η δαπάνη θέρμανσης καταβάλλεται μέσω κοινοχρήστων τότε οι διαχειριστές θα πρέπει να έχουν δηλώσει στην εφαρμογή νωρίτερα τα ακόλουθα στοιχεία: α) ΑΦΜ διαχειριστή ή του προσώπου που εκπροσωπεί την πολυκατοικία ή της πολυκατοικίας αν υπάρχει β) τα χιλιοστά συμμετοχής διαμερισμάτων στις δαπάνες θέρμανσης γ) τα φυσικά πρόσωπα που διαμένουν στα διαμερίσματα και δεν χρησιμοποιούνται ως επαγγελματική στέγη δ) να έχουν ενεργοποιήσει την πληρωμή της πολυκατοικίας.
Τα φυσικά πρόσωπα που αιτούνται επίδομα για κατανάλωση ηλεκτρικής ενέργειας θα πρέπει α) να έχουν ενεργή παροχή ηλεκτρικής ενέργειας και β) να μην είναι δικαιούχοι του Κοινωνικού Οικιακού Τιμολογίου κατά την ημερομηνία λήξης υποβολής των αιτήσεων. Για τον προσδιορισμό των παραπάνω χρησιμοποιούνται οι βάσεις δεδομένων του Διαχειριστή του Ελληνικού Δικτύου Διανομής Ηλεκτρικής Ενέργειας (Δ.Ε.Δ.Δ.Η.Ε.) .
Για τους αιτούντες επιδόματος θέρμανσης για ηλεκτρική ενέργεια, ο αριθμός παροχής ρεύματος θα πρέπει να αντιστοιχεί: σε αυτόν της κύριας κατοικίας, όπως έχει δηλωθεί είτε στο Μητρώο Ιδιοκτησίας και Διαχείρισης Ακινήτων (Μ.Ι.Δ.Α.) του άρθρου 15Β του Κώδικα Φορολογικής Διαδικασίας (ν. 5104/2024, Α’ 58) ή στη δήλωση φορολογίας εισοδήματος του προηγούμενου φορολογικού έτους έως τη λήξη της περιόδου υποβολής των αιτήσεων. Σε περίπτωση που δεν ταυτοποιείται ο αριθμός παροχής με το Μ.Ι.Δ.Α. ή τη δήλωση φορολογίας του προηγούμενου φορολογικού έτους, ελέγχεται ο αριθμός παροχής ρεύματος με τον δηλωθέντα στη δήλωση στοιχείων ακινήτων (Ε9) ή στην δήλωση πληροφοριακών στοιχείων μίσθωσης ακίνητης περιουσίας, κατά περίπτωση, κατά τη λήξη της περιόδου υποβολής των αιτήσεων.
Η διαδικασία αφορά στη χορήγηση επιδόματος θέρμανσης σε φυσικά πρόσωπα για την κατανάλωση ειδών καυσίμων θέρμανσης (πετρελαίου θέρμανσης εσωτερικής καύσης (DIESEL), φωτιστικού πετρελαίου (μπλε κηροζίνης), φυσικού αερίου, υγραερίου, καυσόξυλων, βιομάζας - πέλετ), θερμική ενέργεια μέσω τηλεθέρμανσης ή ηλεκτρική ενέργεια, για τα ακίνητα, τα οποία χρησιμοποιούνται ως κύρια κατοικία κατά τον χρόνο υποβολής της αίτησης.
Χιλιοστά συμμετοχής των διαμερισμάτων στις δαπάνες θέρμανσης.
Ονοματεπώνυμο φυσικών προσώπων που διαμένουν σε διαμερίσματα πολυκατοικίας.
Αριθμός Φορολογικού Μητρώου του αιτούντος υπόχρεου φορολογικής δήλωσης.
ΑΦΜ διαχειριστή ή ΑΦΜ προσώπου που εκπροσωπεί την πολυκατοικία ή ΑΦΜ της εταιρείας διαχείρισης σε περίπτωση πολυκατοικίας
Λογαριασμός παροχής ηλεκτρικού ρεύματος της κατοικίας.
Λογαριασμός ηλεκτρικής ενέργειας της κοινόχρηστης παροχής της πολυκατοικίας ή μιας κατοικίας της πολυκατοικίας.
Απόδειξη αγοράς καυσίμων φωτιστικού πετρελαίου(μπλε κηροζίνης), φυσικού αερίου, υγραερίου, καυσόξυλων, βιομάζας (πέλετ), θερμικής ενέργειας μέσω τηλεθέρμανσης.
Φωτοτυπία-Εκτύπωση δεδομένων τραπεζικού λογαριασμού με τον IBAN και τον δικαιούχο ή συνδικαιούχους.
Τα στοιχεία επικοινωνίας δικαιούχου (διεύθυνση ηλεκτρονικού ταχυδρομείου, αριθμός τηλεφώνου).
Οι διαχειριστές ή οι εκπρόσωποι των πολυκατοικιών ή οι εταιρίες διαχείρισης πολυκατοικιών, δηλώνουν στην εφαρμογή τα χιλιοστά συμμετοχής των διαμερισμάτων στις δαπάνες θέρμανσης.
Παράλληλα οι διαχειριστές ή οι εκπρόσωποι των πολυκατοικιών ή οι εταιρίες διαχείρισης πολυκατοικιών, δηλώνουν στην εφαρμογή το ονοματεπώνυμο των φυσικών προσώπων που διαμένουν στα διαμερίσματα τα οποία δεν χρησιμοποιούνται ως επαγγελματική στέγη.
Για τον έλεγχο των εισοδηματικών κριτηρίων χρησιμοποιούνται τα δεδομένα της δήλωσης φορολογίας του προηγούμενου φορολογικού έτους.
Σε περίπτωση πολυκατοικίας συμπληρώνεται ο ΑΦΜ του διαχειριστή ή ο ΑΦΜ του προσώπου που εκπροσωπεί την πολυκατοικία ή ο ΑΦΜ της εταιρείας διαχείρισης της πολυκατοικίας.
Δηλώνεται ο αριθμός της παροχής ηλεκτρικού ρεύματος της κύριας κατοικίας. Για τους αιτούντες επιδόματος θέρμανσης για ηλεκτρική ενέργεια, ο αριθμός παροχής ρεύματος θα πρέπει να αντιστοιχεί σε αυτόν της κύριας κατοικίας όπως έχει δηλωθεί στο Ε1. Σε περίπτωση που δεν ταυτίζεται με τον δηλωθέντα στο Ε1 ελέγχεται ο αριθμός παροχής ρεύματος με τον δηλωθέντα στη δήλωση στοιχείων ακινήτων (Ε9) ή στην δήλωση πληροφοριακών στοιχείων μίσθωσης ακίνητης περιουσίας, κατά περίπτωση, κατά τη λήξη της περιόδου υποβολής των αιτήσεων.
Σε περίπτωση πολυκατοικίας δηλώνεται ο αριθμός της κοινόχρηστης παροχής ηλεκτρικού ρεύματος και αν δεν υπάρχει δηλώνεται μια παροχή ηλεκτρικού ρεύματος που αντιστοιχεί στη πολυκατοικία.
Για τα καύσιμα, φωτιστικό πετρέλαιο(μπλε κηροζίνη), φυσικό αέριο, υγραέριο, καυσόξυλα, βιομάζα (πέλετ), θερμική ενέργεια μέσω τηλεθέρμανσης, υποβάλλονται τα στοιχεία της απόδειξης αγοράς: ο αριθμός απόδειξης, το ποσό/αξία της συναλλαγής, ο ΑΦΜ και η επωνυμία της επιχείρησης πώλησης. Σε περίπτωση που καταβάλλεται η δαπάνη μέσω κοινοχρήστων συμπληρώνεται επιπρόσθετα ο αριθμός απόδειξης κοινοχρήστων, ο ΑΦΜ που εκπροσωπεί την πολυκατοικία και το ποσό που αναλογεί στον δικαιούχο.
Ο αριθμός λογαριασμού IBAN θα δηλωθεί μέσω του συνδέσμου https://www.aade.gr/. Στο myAADE επιλέγετε «ΜΗΤΡΩΟ & ΕΠΙΚΟΙΝΩΝΙΑ » και συνδέεστε με τους προσωπικούς TAXISnet κωδικούς σας. Αφού συνδεθείτε, συμπληρώνετε στο πεδίο «Δήλωση Λογαριασμού IBAN» τον νέο αριθμό λογαριασμού.
Τα στοιχεία επικοινωνίας δικαιούχου (διεύθυνση ηλεκτρονικού ταχυδρομείου, αριθμός τηλεφώνου) θα δηλωθούν στην ψηφιακή πύλη myAADE, «Μητρώο και Επικοινωνία», της Α.Α.Δ.Ε.
Σε περίπτωση πολυκατοικίας, δηλώνεται ο ΑΦΜ της πολυκατοικίας εφόσον υπάρχει.
Η είσοδος στην ψηφιακή πλατφόρμα myΘέρμανση πραγματοποιείται επιλέγοντας myΘέρμανση στο μενού Ψηφιακές υπηρεσίες myAADE του δικτυακού τόπου myAADE.
Ο χρήστης επιλέγει Υποβολή Αίτησης και εισάγει τους προσωπικούς κωδικούς TAXISnet για να συνδεθεί.
Ο χρήστης επιλέγει Νέα Αίτηση για να υποβάλει αίτηση προκειμένου να ενταχθεί στο μητρώο δικαιούχων επιδόματος Θέρμανσης.
Καταχώριση των απαιτούμενων στοιχείων: είδος καυσίμου, αριθμός παροχής ηλεκτρικού ρεύματος, επιλογή οικισμού, επιλογή τύπου κατοικίας και ΑΦΜ εκμισθωτή ή παραχωρητή κατά περίπτωση, επιφάνεια (τ.μ) κατοικίας και ένδειξη πολυκατοικίας μόνο αν το καύσιμο είναι πετρέλαιο εσωτερικής καύσης με τα αντίστοιχα στοιχεία πολυκατοικίας και διαμερίσματος.
Ο χρήστης επιλέγει υποβολή για να υποβάλει την αίτηση.
Η αίτηση εγκρίνεται και ο χρήστης λαμβάνει σχετικό μήνυμα και αριθμό υποβολής της αίτησης.
Ο χρήστης λαμβάνει μήνυμα απόρριψης και αριθμό αίτησης απόρριψης.
Πληρωμή προκαταβολής επιδόματος θέρμανσης
Καταχώρηση παραστατικών αγοράς για τα είδη καυσίμων φωτιστικό πετρέλαιο (μπλε κηροζίνη), φυσικό αέριο, υγραέριο, καυσόξυλα., βιομάζα (πέλετ) και θερμική ενέργεια μέσω τηλεθέρμανσης.
Διασταύρωση - Εκκαθάριση παραστατικών αγοράς για όλα τα είδη καυσίμων.
Πληρωμή υπόλοιπου ποσού επιδόματος θέρμανσης στον δικαιούχο.
Αλληλεπίδραση λογισμικών (διαλειτουργικότητα)
Σε κάθε περίπτωση ο χρόνος εισόδου εξαρτάται από την ταχύτητα του δικτύου, τον εξοπλισμό και τη δεξιότητα του πολίτη.
Ο χρήστης εισάγει τους προσωπικούς κωδικούς TAXISnet για να ταυτοποιηθεί και να συνδεθεί.
Τον Δεκέμβριο καταβάλλεται στους δικαιούχους η προκαταβολή του επιδόματος θέρμανσης.
Δεν καταχωρούνται δεδομένα για το πετρέλαιο θέρμανσης και την ηλεκτρική ενέργεια διότι τα δεδομένα αντλούνται αυτόματα.
Η διασταύρωση - εκκαθάριση παραστατικών αγοράς καυσίμων ανά δικαιούχο πραγματοποιείται τους μήνες Μάιο, Ιούλιο και Σεπτέμβριο.
Σε περίπτωση που η προκαταβολή υπολείπεται του μέγιστου ποσού και του ποσού που δικαιούται με βάση τις αγορές καταβάλλεται το υπόλοιπο του ποσού επιδόματος θέρμανσης στον δικαιούχο στις πληρωμές Μαΐου, Ιουλίου και Σεπτεμβρίου.
Είσοδος στη ψηφιακή πλατφόρμα myΘέρμανση
Διασταύρωση - Εκκαθάριση παραστατικών αγοράς